Det siges, at det var et attentat på demokratiet. Det hævdes, at det virkelige mål for skuddene lørdag i København hverken var de to mænd, der blev dræbt, eller de fem politifolk, som blev såret.

Det virkelige mål skulle være selve det danske samfund og de principper, vi bekender os til.

Men terrorister kan ikke ødelægge det åbne samfund, og intet attentat kan underminere demokratiet i Danmark eller nogen andre steder.